สกู๊ป : รัฐเร่งสร้างความเข้มแข็งเศรษฐกิจไทย
รัฐบาลให้ความสำคัญกับการพัฒนาโครงสร้างพื้นฐานของประเทศ โดยเฉพาะการสร้างความเข้มแข็งเศรษฐกิจในระดับฐานราก ควบคู่กับการปรับปรุงข้อกฎหมายที่ล้าสมัย ซึ่งเป็นอุปสรรคต่อการพัฒนาประเทศ เพื่อให้ไทยก้าวสู่โมเดลไทยแลนด์ 4.0 ตามนโยบายรัฐบาลได้อย่างมั่นคงและยั่นยืน 



ความพยามยามในการเดินหน้าพัฒนาประเทศของรัฐบาลพลเอก ประยุทธ์ จันทร์โอชา นายกรัฐมนตรี เพื่อให้ไทยก้าวสู่โมเดลไทยแลน์ด 4.0 ตามยุทธศาสตร์ชาติ 20 ปี ด้วยการปรับโครงสร้างเศรษฐกิจ สร้างความเข้มแข็งจากภายใน ให้ความสำคัญกับการพัฒนาเศรษฐกิจระดับฐานราก เพื่อเพิ่มขีดความสามารถในการแข่งขันของประเทศ แม้ตลอด 3 ปีที่รัฐบาลชุดนี้เข้ามาบริหารประเทศ จะทำให้เศรษฐกิจขยายตัวต่อเนื่อง โดยไตรมาส 2 ปีนี้มีอัตราการเติบโตของตัวเลขเศรษฐกิจเฉลี่ยระดับร้อยละ 3.7 แม้ว่าจะดีที่สุดแล้วในปัจจุบัน และถือว่ายังไม่เข้มแข็งมากพอ



แม้ที่ผ่านมารัฐบาลได้เร่งพัฒนาโครงสร้างพื้นฐานของประเทศ รวมทั้งปรับปรุงกฏหมาย กติกา ข้อบังคับ ที่ล้าสมัย และเป็นอุปสรรคต่อการพัฒนาประเทศ โดยไทยมีกฎหมายที่เป็นพระราชบัญญัติมาก ถึง 20,000 ฉบับ และหากรวมกฎหมายอื่นๆ ก็จะมากถึง 105,000 ฉบับ ซึ่งถือเป็นปัญหาที่รัฐบาลต้องเร่งปฏิรูป เพื่อปลดล็อกอุปสรรค และอำนวยความสะดวกในการลงทุนมากขึ้น 



การสร้างความเข้มแข็งทางเศรษฐกิจของประเทศที่ผ่านมา รัฐบาลได้ให้ความสำคัญตั้งแต่เศรษฐกิจระดับ“ฐานราก” ทั้งมาตรการช่วยเหลือผู้ประกอบการวิสาหกิจขนาดกลางและขนาดย่อม หรือSMEs อย่างเป็นรูปธรรม เพื่อให้เข้าถึงแหล่งเงินทุน ได้ง่าย และสะดวกขึ้น รวมทั้งผลักดันเข้ามาสู่ “ห่วงโซ่การผลิต” ของประเทศ อาทิ การค้ำประกันสินเชื่อ ของบรรษัทประกันสินเชื่ออุตสาหกรรมขนาดย่อม หรือ บสย.วงเงินค้ำประกัน 81,000 ล้านบาท โดย บสย.เริ่มให้ความช่วยเหลือตั้งแต่วันที่ 11 สิงหาคมที่ผ่านมา  คาดว่าจะช่วยเหลือ SMEs ได้ราว 27,000 ราย

         	

นอกจากนี้ ยังปล่อยสินเชื่อ SMEs ในกลุ่มธุรกิจและบริการด้านการท่องเที่ยวประมาณ 7,500 ล้านบาท ผ่านกลไก ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ เอสเอ็มอีแบงก์ สำหรับบุคคลธรรมดาไม่เกิน 2 ล้านบาท และ นิติบุคคลไม่เกิน 15 ล้านบาท / รวมทั้งมีเม็ดเงินสินเชื่อจาก กองทุนประชารัฐวงเงินรวม 38,000 ล้านบาท  ที่คาดว่าสามารถสร้างเงินหมุนเวียนภายในระบบเศรษฐกิจ ได้ถึง 5 - 6 แสนล้านบาท ในช่วงปลายปีนี้ไปจนถึงต้นปีหน้า และตั้งเป้าว่าจะมีผู้ยื่นขออนุมัติวงเงิน ในกองทุนประชารัฐทั้งหมด และจะพิจารณาให้เสร็จสิ้นได้ ภายในเดือนตุลาคมนี้

นี่เป็นเพียงส่วนหนึ่งในมาตรการสร้างความเข้มแข็งทางด้านเศรษฐกิจ ที่รัฐบาลมุ่งสร้างความเข้มแข็งจากภายใน โดยเฉพาะระดับฐานราก นำไปสู่ความเข้มแข็งต่อระบบเศรษฐกิจโดยรวมทั้งประเทศ นำพาประเทศไทยก้าวสู่โมเดลไทยแลนด์ 4.0 ได้อย่างมั่นคงและยั่งยืน